CELEX: 31999D0645
Language: el
Date: 1999-09-15 00:00:00
Title: 1999/645/ΕΚ: Απόφαση της Επιτροπής, της 15ης Σεπτεμβρίου 1999, σχετικά με κοινό τεχνικό κανονισμό για τις απαιτήσεις προσάρτησης του εξοπλισμού TETRA που παρέχει πρόσβαση σε υπηρεσίες έκτακτης ανάγκης [κοινοποιηθείσα υπό τον αριθμό Ε(1999) 2987] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0645

1999/645/ΕΚ: Απόφαση της Επιτροπής, της 15ης Σεπτεμβρίου 1999, σχετικά με κοινό τεχνικό κανονισμό για τις απαιτήσεις προσάρτησης του εξοπλισμού TETRA που παρέχει πρόσβαση σε υπηρεσίες έκτακτης ανάγκης [κοινοποιηθείσα υπό τον αριθμό Ε(1999) 2987] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 255 της 30/09/1999 σ. 0040 - 0041

ΑΠΟΦΑΣΗ ΤΗΣ ΕΠΙΤΡΟΠΗΣτης 15ης Σεπτεμβρίου 1999σχετικά με κοινό τεχνικό κανονισμό για τις απαιτήσεις προσάρτησης του εξοπλισμού TETRA που παρέχει πρόσβαση σε υπηρεσίες έκτακτης ανάγκης[κοινοποιηθείσα υπό τον αριθμό Ε(1999) 2987](Κείμενο που παρουσιάζει ενδιαφέρον για τον ΕΟΧ)(1999/645/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τηλεπικοινωνιακό εξοπλισμό, τον εξοπλισμό δορυφορικών επίγειων σταθμών, και την αμοιβαία αναγνώριση της συμμόρφωσης αυτών των εξοπλισμών(1), και ιδίως το άρθρο 7 παράγραφος 2 δεύτερη περίπτωση,Εκτιμώντας:(1) ότι η Επιτροπή θέσπισε το μέτρο που προσδιορίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός, και ενέκρινε συνοδευτική δήλωση σχετικά με το πεδίο εφαρμογής σύμφωνα με το άρθρο 7 παράγραφος 2 πρώτο εδάφιο·(2) ότι πρέπει να θεσπιστούν τα αντίστοιχα εναρμονισμένα πρότυπα, ή μέρη αυτών, για την εφαρμογή των βασικών απαιτήσεων που πρέπει να μετατραπούν σε κοινούς τεχνικούς κανονισμούς·(3) ότι, προκειμένου να διατηρηθεί η πρόσβαση των κατασκευαστών στην αγορά είναι απαραίτητο να υπάρξει πρόβλεψη για μεταβατικές ρυθμίσεις όσον αφορά εξοπλισμό που εγκρίνεται σύμφωνα με εθνικούς κανονισμούς έγκρισης τύπου·(4) ότι η πρόταση έχει υποβληθεί στην επιτροπή εγκρίσεων τερματικού εξοπλισμού (ACTE), σύμφωνα με το άρθρο 29 παράγραφος 2·(5) ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Η παρούσα απόφαση εφαρμόζεται για τον τερματικό εξοπλισμό που προορίζεται να συνδέεται σε δημόσιο δίκτυο τηλεπικοινωνιών και εμπίπτει στο πεδίο εφαρμογής του εναρμονισμένου προτύπου που προσδιορίζεται στο άρθρο 2 παράγραφος 1.2. Με την παρούσα απόφαση θεσπίζεται κοινός τεχνικός κανονισμός ο οποίος καλύπτει τις απαιτήσεις προσάρτησης του εξοπλισμού TETRA που παρέχει πρόσβαση σε υπηρεσίες έκτακτης ανάγκης στις ζώνες συχνοτήτων εύρους από 380 MHz έως 383 MHz και από 390 MHz έως 393 MHz.Άρθρο 21. Ο κοινός τεχνικός κανονισμός περιλαμβάνει το εναρμονισμένο πρότυπο που έχει καταρτισθεί από τον αρμόδιο οργανισμό τυποποίησης για την εφαρμογή, κατά το δυνατόν, των βασικών απαιτήσεων που αναφέρονται στο άρθρο 5 στοιχεία γ) έως στ) της οδηγίας 98/13/ΕΚ. Παραπομπή στο πρότυπο περιλαμβάνεται στο παράρτημα.2. Ο τερματικός εξοπλισμός, που καλύπτεται από την παρούσα απόφαση, πρέπει να συμμορφώνεται προς τον κοινό τεχνικό κανονισμό που αναφέρεται στην παράγραφο 1, να τηρεί τις βασικές απαιτήσεις που αναφέρονται στο άρθρο 5 στοιχείο α) και β) της οδηγίας 98/13/ΕΚ καθώς και τις απαιτήσεις οποιασδήποτε άλλης εφαρμοστέας οδηγίας και ιδίως, των οδηγιών 73/23/ΕΟΚ(2) και 89/336/ΕΟΚ(3) του Συμβουλίου.Άρθρο 3Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 10 της οδηγίας 98/13/ΕΚ, όσον αφορά τον τερματικό εξοπλισμό που εμπίπτει το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο παράρτημα Ι το αργότερο κατά το χρόνο κοινοποίησης της παρούσας απόφασης.Άρθρο 41. Εθνικοί κανονισμοί έγκρισης τύπου που διέπουν τον εξοπλισμό ο οποίος εμπίπτει στο πεδίο εφαρμογής του εναρμονισμένου προτύπου που αναφέρεται στο παράρτημα παύουν την ημερομηνία της 15ης Δεκεμβρίου 1999.2. Τερματικός εξοπλισμός που έχει εγκριθεί βάσει τέτοιων εθνικών κανονισμών έγκρισης τύπου επιτρέπεται να συνεχίζει να διατίθεται στην αγορά και να τίθεται σε λειτουργία.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 15 Σεπτεμβρίου 1999.Για την ΕπιτροπήKarel VAN MIERTΜέλος της Επιτροπής(1) ΕΕ L 74 της 12.3.1998, σ. 1.(2) ΕΕ L 77 της 26.3.1973, σ. 29.(3) ΕΕ L 139 της 23.5.1989, σ. 19.ΠΑΡΑΡΤΗΜΑΑναφορά στο εφαρμοστέο εναρμονισμένο πρότυποΤο εναρμονισμένο πρότυπο που αναφέρεται στο άρθρο 2 της παρούσας απόφασης είναι:Terrestrial Trunked Radio (TETRA)· Emergency access(Σύστημα TETRA· πρόσβαση έκτακτης ανάγκης)ETSIΕυρωπαϊκό Ινστιτούτο Τηλεπικοινωνιακών ΠροτύπωνΓραμματεία του ETSITBR35: Σεπτέμβριος 1998(εξαιρουμένου του προλόγου και των τμημάτων 4.2.2, 5.4.2 και Α.2.3)Συμπληρωματικές πληροφορίεςΤο Ευρωπαϊκό Ινστιτούτο Τηλεπικοινωνιακών Προτύπων αναγνωρίζεται βάσει της οδηγίας 98/34/ΕΚ του Συμβουλίου και του Ευρωπαϊκού Κοινοβουλίου(1).Το ανωτέρω αναφερόμενο εναρμονισμένο πρότυπο εκπονήθηκε κατόπιν εντολής που εκδόθηκε σύμφωνα με τις σχετικές διαδικασίες της οδηγίας 98/34/ΕΚ του Συμβουλίου και του Ευρωπαϊκού Κοινοβουλίου.Το πλήρες κείμενο του ανωτέρω αναφερόμενου εναρμονισμένου προτύπου παρέχεται στις διευθύνσεις:Ευρωπαϊκό Ινστιτούτο Τηλεπικοινωνιακών Προτύπων 650 Route des Lucioles F - 06921 Sophia Antipolis CedexήΕυρωπαϊκή ΕπιτροπήDG XIII/A/2-(BU 31, 1/7)Rue de la Loi/Wetstraat 200 B - 1049 Βρυξέλλεςή από οποιονδήποτε άλλον οργανισμό υπεύθυνο για τη διάθεση των προτύπων του ETSI. Σχετικός κατάλογος υπάρχει στο Internet, στη διεύθυνση www.ispo.cec.be.(1) ΕΕ L 204 της 21.7.1998, σ. 37.